বিএনপির প্রতি ইঙ্গিত করে এরশাদ বলেন, ‘গণতন্ত্রের মূল বক্তব্যই হলো নির্বাচন। গণতন্ত্র রক্ষার জন্যই জাতীয় পার্টি প্রতিকূল পরিস্থিতিতেও নির্বাচনে অংশ নিয়েছে। কারণ জাতীয় পার্টি গণতন্ত্রে বিশ্বাস করে। কিন্তু এখন তাদের কাছে গণতন্ত্র রক্ষা বড় নয়, নিজেদের স্বার্থরক্ষাই বড় হয়ে দাঁড়িয়েছে। এজন্য নির্বাচন বর্জনের হুমকি দিচ্ছে। কে নির্বাচনে এল বা না এল তাতে আমাদের কিছু আসে যায় না। গণতন্ত্র রক্ষার জন্যই জাতীয় পার্টি নির্বাচনে অংশ নেবে।’